Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 860

2. Az egyéb szolgáltatások szakmai alapozó oktatás célja Olyan általános ismeretek nyújtása, azon készségek, képességek fejlesztése, olyan ismeretrendszer, tudás és gyakorlati ismeretek kialakítása, amelyek a mindennapi élethez és a szakképzésbe való belépéshez is feltétlenül szükségesek. A tanítás célja felkészíteni a tanulókat az önálló és csoportos tevékenységre, ezen keresztül a megfelelő tapasztalatszerzésre. Segíteni a megalapozott pályaválasztási döntést, a tanulókban az önálló szakmai tanulás, feladatmegoldás igényének kialakítását a tanulási eredmények, sikerek értékének, örömének megtapasztaltatását. A tantárgyi tevékenység során folyamatosan erősödjék a tanulási és szakmai motiváció, váljék tudatos döntéssé a szakmaválasztás. A szakmai alapozó oktatás célja alapvetően azoknak a funkcionális készségeknek, képességeknek a fejlesztése, amelyek a mindennapi élethez és a szakképzésbe való belépéshez is feltétlenül szükségesek. 2006/79/II. szám Az egyéb szolgáltatások szakmai alapozó oktatás során a tanulók ismerjék meg saját személyiségüket, egyéni adottságaikat, szerezzenek tapasztalatokat a munkahelyi légkörről, a munkatársi kapcsolatokról, kötöttségekről, legyenek együttműködők, segítőkészek. Legyenek tisztában az etnikum, kisebbség, népcsoport fogalmakkal, kulturális hagyományaik ismeretében fogadják el a nyelvi-kulturális különbözőségeket. Szerezzenek tapasztalatot az anyagok és a belőlük készült tárgyak tulajdonságairól (anyag, forma, esztétikum). Megszerzett ismereteik alapján tudják rendszerezni a legfontosabb pénzügyi fogalmakat, értsék a költség, kiadás, ráfordítás, bevétel, fedezeti összeg, eredmény fogalmakat és kapcsolatukat az eredménnyel. A tanulók értsék meg a munkaviszony és munkaszerződés fogalmak tartalmát, a legfontosabb munkavállalói jogokat és kötelezettségeket.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes